BEAUTY กำไรไตรมาส 3 ขยับเข้าใกล้ไฮเก่ากูรูชี้อยู่ในช่วงเติบโตแรง เป้าปีหน้า 5.3 บาท
BEAUTY กำไร Q3/58 ขยับเข้าใกล้ไฮเก่า โบรกฯชี้อยู่ในช่วงเติบโตแรง เป้าปีหน้า 5.3 บาท
29 ต.ค. 2558

บล.ฟินันเซีย ไซรัส ระบุในบทวิเคราะห์ (29 ต.ค.) คาดกำไรสุทธิไตรมาส 3 ปี 2558 ของบริษัท บิวตี้ คอมมูนิตี้ จำกัด (มหาชน) หรือ BEAUTY เพิ่มขึ้น 12% จากไตรมาสก่อน และเพิ่มขึ้น 29% จากไตรมาสเดียวกันในปีก่อน เป็น 105 ล้านบาท ใกล้เคียงจุดสูงสุดที่เคยทำได้ในไตรมาส 4 ปี 2557
ยังแนะนำซื้อ ปรับไปใช้ราคาเป้าหมายปีหน้าที่ 5.30 บาท แม้ว่า PE ปีนี้และปีหน้าที่ดูแพง 37 และ 30 เท่า แต่สมเหตุสมผล เนื่องจากเป็นระดับเฉลี่ยของธุรกิจเครื่องสำอางทั่วโลก และ BEAUTY กำลังอยู่ในช่วงเติบโตแรง คาดกำไรโตเฉลี่ยปีละ 24% ใน 3 ปีข้างหน้า และสร้าง ROE ได้สูง